|  |  |
| --- | --- |
| Naslov primjera dobre prakse | **Zaštita livanjskog sira i ostvarivanje prava malih proizvođača** |
| **Kategorije** | **Lokalni proizvodi, Lokalna inicijativa, Upravljanje** |
| **Organizacija** | **Udruga proizvođača tradicionalnog livanjskog sira „Cincar“; Poljoprivredna zadruga Cincar 2** |
| **Partneri** | **Općina Livno i Hercegbosanska županija (HBŽ)** |
| **Područje djelovanja/lokacija** | **Livanjsko polje** |
| **Država** | **Bosna i Hercegovina** |
| **Stupanj/oblik zaštite** | **Ramsar područje. U tijeku proces zaštite prema nacionalnoj kategorizaciji.** |
| Opseg provedbe (lokalno, nacionalno) | Lokalno |
| **Vrijeme potrebno za postizanje rješenja** | 10 godina |
| Broj projekata | 5 |
| **Broj zaposlenih** | **1 (4 od početka 2018)** |
| **Budžet** | **1 000 000 eura** |
| **Izvor financiranja** | **UCODEP (Jedinstvo i Saradnja za Razvoj Naroda), UNDP (Razvojni program UN-a), Češka razvojna agencija** |
| Više informacija o projektu (link) | http://www.okusihercegovinu.com/tradicionalni-proizvodi/livanjski-sir/ |
| Kontakt osoba | Jozo Baković |
| Postignuća | **- Osnivanje udruge za zaštitu autohtonog proizvoda, među prvima u BiH**  **- Više od 50 obitelji proizvođača članovi su udruge Cincar (konstantan rast broja članova od osnivanja)**  **- Indirektna korist za ljude - 500 (članovi obitelji koji imaju prihod od aktivnosti)**  **- Broj novih usluga - 20 novih malih mljekara sa prostorom za kušanje**  **- Osnivanje poljoprivredne zadruge – 11 obitelji članovi**  **- Povećana kvaliteta i količina proizvoda (110 tona sira)**  **- Povećavanje broja grla stoke – 8 000 ovaca, 700 krava**  **- članovi udruge su aktivni sudionici radnih grupa za legislativu vezanu za autohtone proizvode u BiH** |

|  |  |
| --- | --- |
| **Problem/prilika** |  |
| **Problem koji želite riješiti** | * **Gubitak primarnog tržišta** * **Nedostatak i ne implementiranje legislative vezane za zaštitu autohtonih proizvoda i sigurnost hrane** * **Nelojalna konkurencija** * **Neujednačenost kvalitete proizvoda** |
| **Prilike koje želite iskoristiti?** | * **tradicionalna popljoprivreda** * **kvaliteni pašnjaci** * **zainteresirano lokalno stanovništvo** * **poznati brand** * **potražnja za autohtonim proizvodima** |
| **Planiranje** |  |
| Ključni preduvjeti za uspjeh | **- Postojanje prepoznatljivog proizvoda sa dugom tradicijom**  **- Mogućnost osnivanja udruge kako bi stočari imali pravno tijelo, te zajednički stočari usuglasili priroritete te usmjeriti sredstva**  **- osoba koja razumije forme i načine podnošenje prijedloga projekta** |
| Kako ste došli do ideje? | Prvotna ideja nam je bila zaštita proizvoda i ostvarivanje prava malih proizvođača u Livanjskom polju.  Suradnja sa talijanskom udrugom UCODEP na projektu „okusi Hercegovinu“ nam je otvorila oči. Išli smo na studijska putovanja kod proizvođača u Italiju i Hrvatsku i već tad smo počeli dobivat sliku onoga što nam je potrebno i što želimo. Vidjeli smo da se kvalitetom proizvoda možemo nositi sa svima ali da je potrebno raditi i na ostalim stvarima. Oni su nam financirali prvih 6 mini mljekara. Kasnije su se uključili i općina Livno, HBŽ i UNDP te sad uz podršku Češke razvojne agencije zatvaramo proces započet prije 10 godina. |
| Koliko je vremena prošlo od osmišljavanja ideje do trenutka kada su vidljivi pozitivni učinci? | Otvaranje prvih mini mljekara možda godinu i pol dana od početka projekta Okusi Hercegovinu imalo je pozitivan odjek i javnost je upoznata sa ciljevima proizvođača. Ovo je prepoznala i općina koja sa uključila u projekt. To je sve rezultiralo pozivima udruzi da izlaže na prodajnim sajmovima u cijeloj BiH. |
| Je li ideja dio neke šire strategije? | Proizvodnja tradicionalnog livanjskog sira nalazi se u:  - općinskim i županijskim razvojnim strategijama  - državnim/entitetskim dokumentima i strategijama vezanim za zaštitu okoliša, autohtonih proizvoda, kulturne baštine ili/i strategijama za razvoj turizma i ruralni razvoj. |
| **Provedba** |  |
| **Ključne faze - od ideje do realizacije?** | **1. Osnivanje udruge proizvođača (definiranje ciljeva rada i određivanje prioriteta.)**  **2. Jačanje suradnje sa udrugama, donatorima, lokalnim vlastima, znanstvenim institucijama i medijima. (intezivniji kontakti, zajednički projekti)**  **3. Edukacija (studijske posjete sličnim proizvođačima u inozemstvu, radionice)**  **4. Prilagodba uvjetima i standardima koji zahtijevaju propisi vezani za zaštitu porijekla i sigurnosti hrane u BiH ali i u EU.**  **5. Suradnja s Češkom razvojnom agencijom (brendiranje, infrastruktura,oprema)** |
| **Koje akcije ste poduzeli?** | **- Osnovanje udruge proizvođača tradicionalnog livanjskog sira što nam je omogućilo da započnemo konkretnu suradnju sa predstavnicima vlasti, donatorima, udrugama, znanstvenim institucijama, medijima**  **- Zajednička identifikacija problema i pronalazak rješenja sa partnerima**  **- Studijske posjete sličnim proizvođačima i sajmovima u Italiji i Hrvatskoj te nedavno u Češkoj i Slovačkoj**  **- Ispunjavanja svih zakonskih uvjeta za zaštitu proizvoda (pravilnik, standardizacija, sljedivost, receptura i sustav kontrole) po kategorijama izvornosti i autohtonosti**  **- Sudjelovanje u radnim grupama za izradu zakona i pravilnika vezanih za zaštitu autohtonih proizvoda i lokalnih razvojnih strategija**  **- Zajedničko izlaganje na sajmovima**  **- Uključivanje lokalne vlasti u privlačenje projekata**  **- Adaptacija, gradnja i opremanje mini/kućne mljekare radi prilagodbe svim suvremenim higijenskim standardima**  **- Osnovanje zadruge isplativije nego da posluju kao pojedinačni obrti**  **- Pokrenuli redovitu godišnju izložbu sira**  **- Obuka za upravljanje zadrugom**  **- Brendiranje - Jedinstvena etiketa no i svaka obitelj ima svoju oznaku**  **- Zajednički objekt koji uključuje prodajni, uredski, muzej sira i skladišni prostor**  **- Opremanje laboratorija za proizvode animalnog porijekla županijskog zavoda za hranu i veterinarstvo**  **- Promocija turističke ceste sira** |
| **Kolika je bila ukupna investicija po fazama i koji su donori?** | 1.Projekat je finansiran od strane UCODEP-a vrijedan 15.000 EUR a sufinanciran je od strane općine Livno i od proizvođača. (Edukacija i prvih 6 mini mljekara)  2. UNDP i Općina Livno 25.000 EUR  (mini mljekare, ispunjavanje zakonski uvjeta)  3. Faza: Češka razvojna agencija, Općina Livno, HBŽ 1.000.000 EUR  (Edukacija, mini mljekare, oprema, izgradnja skladišta i izložbeno prodajnog centra, promocija, oprema za laboratorij) |
| Koja je uloga partnera? | * Talijanska nevladina udruga UCODEP provodila je projekt zaštite autohtonih proizvoda na području Hercegovine i jugozapadne Bosne oni su nas kontaktirali i s njima smo započeli suradnju a i ovaj proces. * Općina Livno – već pojedinačno kako poljoprivredni proizvođači imali smo dobre odnose sa savjetodavnom službom u općini. To nam je pomoglo da i kao udruga nastavimo suradnju i podignemo je na višu razinu. Došli smo sa projektom za koji nam je trebalo sufinanciranje i uz dosta pregovaranja pristali na suradnju. Od tada mi aktivno sudjelujemo u radnim grupama općine vezanim za donošenje i provedbu strategija razvoja ali i uključujemo i djelatnike općine zadužene za gospodarstvo u sve naše aktivnosti. * UNDP/GEF Prijavili smo se na njihov poziv za male grantove u sklopu projekta zaštite tresetišta u Livanjskom polju koji su provodili. Nakon toga smo nastavili suradnju i na drugim projektima koje su provodili ovdje. * WWF je prepoznao naš rad, promovirao ga i uključio nas u rad koalicije udruga iz sliva rijeke Cetine nazvanu „partnerstvo za okoliš „ također smo sudjelovali na inicijalnim sastancima vijeća dionika ramsarskog područja. * Znanstvene institucije od početka su se uključile u provedbu projekta i imali su savjetodavnu ulogu, također ima dosta znanstvenih radova na temu livanjskog sira a studenti PPF-a iz Sarajeva i Mostara kod nas i dalje dolaze na terensku nastavu. |
| Kako ste odabrali lokalne dionike? | Na temelju zainteresiranosti i kapaciteta lokalnih dionika. Sudjelovali su vlasnici stoke na području Livanjskog polja. |
| Kako ste uključili dionike? | Posao kojim se bavi i od toga živi cijela obitelj. Ovakva mala obiteljska gospodarstva su nažalost na rubu egzistencije i mi ih što više pokušavamo uključiti u zadrugu i osnažiti ih. Svi članovi obitelji proizvođača su prošli obuku ovisno o poslovima. |
| Koje ranjive skupine ste uključili i kako? | Jednak pristup kao i prema drugim skupinama dionika - kroz razgovor s ljudima, potom komunikaciju mailom i telefonom. U aktivnostima udruženja sudjelovalo je više od 50 predstavnika udruge od kojih su pola žene i mladi. |
| Jeste li osvijestili lokalne dionike na njihova prava na informacije? | Udruga a poslije i zadruga osnovana je jer pojedinačno nismo mogli doći do donosioca odluka na kvalitetan način. Pojedinačno su surađivali sa znanstvenim institucijama, stručnjacima, međunarodnim organizacijama i udrugama. Svi su sugerirali da se trebamo udružiti kako bi mi kao mali proizvođači u okruženju većih mljekara mogli ostvariti svoja prava.  Drugačije je kad nastupamo organizirani, to nam je otvorilo mnoga vrata i što je najvažnije pružilo mogućnosti (administrativne, edukacijske) da realiziramo projekte. Sada imamo jasno definirane prioritete i zajedno ih rješavamo.  Posao kojim se bavimo zahtijeva veliku žrtvu od cijele obitelji. U radu pomažu i djeca. A supruge su obično te koje pravi sir i sve su prošle obuku kad smo radili standardizaciju proizvodnje. |
| Koje ste komunikacijske aktivnosti proveli i koje kanale ste koristili? | Nismo imali nikakav plan komuniciranja prema javnosti. Nemamo ni vremena ni vještina za to. Radi nedostatka vremena teško je i održavati međusobnu komunikaciju. Do sada smo već radili neke promotivne materijale kao dio aktivnosti na projektima i povremeno idemo na radio i zovu nas za intervjue. To će se sad promijeniti i u ovoj fazi projekta radit ćemo na brendiranju i promociji proizvoda i imati ćemo mladu osobu zaduženu za to. |
| Kako ste uvrstili aktivnosti smanjivanja i ublažavanja klimatskih promjena u svoj rad? | Razvoj standarda za održivo poslovanje – energetska efikasnost. Kvaliteta proizvoda ovisi od prehrane koja pak ovisi od klimatskih uvjeta kao što su poplave i suše. Nažalost ovo je izvan našeg dosega nadam se da će se kroz zaštitu područja riješiti i način upravljanja vodama u polju. |
| Koji su bili izazovi prilikom provedbe: | Administrativni:  Spora provedba procedura i slaba institucionalna podrška u početku inicijative. Nedostatak vremena i osobe koja bi sve koordinirati. |
|  | Tehnički:  Nedostatak kapaciteta (jedna osoba na projektu). Po prvi put smo se susreli sa načinom provedbe ovako velikog projekta i nismo imali potrebne vještine ni dovoljno iskustva za upravljanje takivm projektom. Ovo smo riješili edukacijom članova i uključivanjem struke iz institucija (općina, HBŽ) u upravljanje projektom. |
|  | Financijski:  Potrebna sredstva za sufinanciranje od lokalnih vlasti često je nemoguće dobiti u potrebnom roku. |
|  | S dionicima:  Navesti dionike da zajednički rade kako bi došli do boljih rezultata. |
| **Promjena** |  |
| **Kako je smanjen negativni utjecaj na prirodu?** | **Stalnim povećanjem proizvodnje sprječava se zaraštavanje travnjaka te obnavljanje zapuštenih pašnjaka. Neki članova udruženja imaju preko 1000 ovaca. Ispaša pomaže da se održe prirodni ekosustavi kao i mehanička kosidba u svrhu prikupljanja sijena za zimu.**  **Ukupno se održava 21 761ha pašnjaka u Livanjskom polju.** |
| **Pozitivna ekonomska (E) i društvena (D) promjena kod:** | Javni sektor - nacionalni:  Prepoznata je važnost udruge i njeno sudjelovanje u radnim grupama za izradu zakona o zaštiti porijekla hrane.  Javni sektor - lokalni:  Promocija kraja i lokalnih proizvođača u području, povećana vidljivost. Porastao je kredibilitet lokalnih vlasti prema donatorima radi provođenja velikog projekta.  Općina Livno prepoznala je Udrugu Cincar kao ključnog partnera o ostvarenju strateških ciljeva razvoja i značaj koji ovaj proizvod ima za prepoznatljivost područja. Livanjski sir bitna je stavka i u drugim strateškim ciljevima vezanim za turizam i kulturu. Npr. Manifestacija „dani Sira“ iako još skromnog karaktera sastavni je dio programa livanjskog kulturnog ljeta. Općina Livno dobiva izložbeno prodajni prostor proizvoda koji joj je zaštitni znak.  Županija Hercegbosna u programe podrške uvrstila i male proizvođače dok je prije podržavala samo velike mljekare i njihove kooperante. Razvoj proizvodnje i zaštita tradicionalnog livanjskog sira nalazi se i u općinskim i županijskim strategijama razvoja. U tijeku je proces izrade županijske strategije ruralnog razvoja u kojem aktivno sudjelujemo. |
|  | Poslovnog sektora:  E: povećanje prihoda, održivo poslovanje  D: promocija proizvoda i usluga, mogućnost umrežavanja i zajedničkog djelovanja. Pri izgradnji mini mljekara i zajedničkog objekta koristile su se isključivo lokalne tvrtke i dobavljači.  Velike mljekare koji proizvoder sir pristale su na dijalog što prije nije bio slučaj.  Lokalni gospodarstvenici (restorani, trgovci) dobivaju kvalitetne partnere i dobavljača.  Ispunjavanjem uvijeta za izvoz u zemlje EU proizvod će se legalno vratiti na svoje primarno tržište dalmatinsku obalu će moći u ponudi imati traženi „domaći livanjski sir“ bez da radi toga imaju problema sa inspekcijom. Isto vrijedi i za sve restorane trgovačke lance u zemlji i inozemstvu koji će po prvi puta u ponudi imati i tradicionalni livanjski sir. |
|  | Lokalnog stanovništva:  Ekonomski:  50 obitelji koji su članovi udruge proizvođača tradicionalnog livanjskog sira „Cincar“ ima ekonomske koristi. Trenutno više od 200 ljudi „živi“ od proizvodnje sira na ovaj način.  20-ak obitelji (koji ispunjavaju uvjete) a u sklopu projekta Češke razvojne agencije osnovalo je Zadrugu Cincar 2 da bi mogli izaći na tržište. Ostale obitelji mogu se učlaniti u zadrugu čim ispune uvjete određene pravilnikom.  Jeftiniji troškovi laboratorijske kontrole proizvoda.  Zaposlene su dvije osobe na puno radno vrijeme (planira se još dvije).  Društveni:  Legalizirano tržište i proizvodi.  Zaštita proizvoda kao dio naslijeđa i baštine područja. Muzej sira.  Javnost je upoznata sa statusom i problemima tradicionalnih proizvođača. |
|  | Znanstvena zajednica:  Sudjelovanje u procesima zaštite od početka te omogućavanje terenskog rada za studente (Poljoprivredno-prehrambeni fakultet-Sarajevo-PPF) i praćenje stanja vrsta i staništa. |
| **Koji je vaš najveći doprinos u projektu?** | **Za ljude**  **Povećanje prihoda za lokalnu zajednicu na osnovu vlastitih proizvoda i usluga.** |
| **Replikacija i preporuke** |  |
| **Koje su ključne stvari koje su bitne za replikaciju?** | * **Osnivanje i jačanje kapaciteta udruge proizvođača** * **Kvalitet i prepoznatljivost proizvođača** * **Uključivanje donosioca odluka i upravljača na samom početku realizacije projekta** * **Uključivanje znanstvenih institucija tj. stručnjaka i studenata u početnoj fazi projekta** * **Upornost** * **Dobra suradnja između partnera u projektu i zajednički rad** |
| Što bi napravili drukčije (i preporučili drugima)? | Zapošljavanje mlađe osobe koja bolje razumije forme i načine podnošenje prijedloga projekta. Dosta poziva je bilo komplicirano za nas a neki donatori su pružali stručnu pomoć za pisanje projekta a pomagala nam je i savjetodavna služba općine Livno.  **T**rebalo nam je dosta vremena da se kao Udruga uključimo u procese oko nas. U trenutku kad smo počeli intenzivnije surađivati međusobno ali i poticati pa i inzistirati na suradnji sa svim dionicima u procesu otvorilo nam se puno mogućnosti. |
| Što je ključno za održivosti projekta? | Prepoznat proizvod i pozicioniranje na tržištu. |
| Gdje vidite mogućnost replikacije ove ideje? | Zaštićeno područje koje je tek uspostavljeno može primijeniti ovaj model odnosno ovaj model može biti jedan od ključnih čimbenika/argumenata u procesima zagovaranja uspostavljanja zaštićenog područja.  Zaštićena područja čijim vrijednostima upravljaju općine i/ili druge institucije koje upravljaju javnim dobrima.  Proizvodi specifičnog geografskog porijekla. |
| Koje su vaše preporuke za poboljšanje politika? | - Značajnije uključivanje lokalnih vlasti u podršku lokalnih inicijativa (osiguranje financijskih sredstava - subvencioniranje)  - Donošenje i Provedba zakona vezanih za zaštitu autohtonih proizvoda  - Zaštita Livanjskog polja po nacionalnoj kategorizaciji  - Poboljšanje konkurentnosti lokalnih proizvoda na tražištu  -Olakšavanje pristupa tržištu za mala gospodarstva |
| Koji su vaši interesi za koje želite saznati primjere dobre prakse? | Pozicioniranje na tržištu (promocija i prodaja) |
| **Očekivanja** |  |
| Koja su vaša očekivanja od stranice Priroda za ljude? | Da na osnovu onoga što radimo ljudi prepoznaju ove primjere kao modele za ostvarivanje ekonomskih benefita kroz očuvanje prirodnih resursa i plasiranje proizvoda i usluga. |
| Očekivanja od WWF-a? | - Promocija tradicionalnog stočarstva  - Partnerstvo  - Organizacija obuka i treninga  - Razmjena iskustava |